KOMENTE DHE REKOMANDIME 
MBI RAPORTIN E MONITORIMIT PËR VITIN 2021 PËR KOMISIONIN E PROKURIMIT PUBLIK
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion përgjatë viti 2021, Komisioni i Prokurimit Publik  ka ushtruar veprimtarinë e vet për të siguruar funksionimin e tij, i cili konsiston në realizimin e produktit  “Vendime mbi hetimet e procedurave të prokurimeve, koncensioneve, lejeve minerare dhe ankandeve”.
Programi për të cilin ky institucion administron fondet për vitin 2021 është: 

1. Programi “Planifikim menaxhim administrimi”

 Për programin “Planifikim menaxhim administrimi”, për vitin 2021 ky institucion ka raportuar produktin “Vendime te marra mbi ankesat e paraqitura per shqyrtimin e procedurave te prokurimeve, koncesioneve, lejeve minerare dhe ankandeve” i cili është realizuar në numër 788 nga 1240 të planifikuara. 

II. Karakteristika kryesore të performancës së shpenzimeve
Në fund të vitit 2021, situata në lidhje me realizimin e shpenzimeve të buxhetit, krahasuar me planin vjetor me ndryshime për vitin 2021, sipas të dhënave të gjenerura nga SIFQ, paraqitet si më poshtë:
                                                                                           në  000/lekë
	
	Emërtimi
	Plani  për vitin 2021
	Fakti për vitin 2021
	% e realizimit

	1.
	Shpenzime personeli
	55 095
	44 586
	80.9%

	2.
	Shpenzime të tjera korrente
	15 055
	12 830
	85.2%

	3.
	Shpenzime Kapitale 
	1,000
	959
	96%

	
	TOTALI
	71,150
	58 375
	82%


Ndërsa realizimi i shpenzimeve të programit paraqitet si më poshtë:

                                                                                                                   në  000/lekë
	
	Emërtimi
	Plani për vitin 2021
	Fakti për vitin 2021
	% e realizimit

	
	
	Korrente 
	Investime
	Korrente
	Investime
	Korrente
	Investime

	1.
	Shërbimi i Prokurimit  Publik
	70 150
	1,000
	57 416
	959
	81.8%
	96%

	
	Totali
	70 150
	1,000
	57 416
	959
	81.8%
	96%


Pra siç shikohet nga të dhënat e tabelës së mësipërme plani i shpenzimeve të buxhetit për këtë institucion, është realizuar rreth 55% përgjatë vitit 2021, kundrejt planit vjetor me ndryshime. 
III. Informacion mbi volumin dhe madhësinë e ndryshimit të buxhetit
Për Buxhetin e Komisionit të Prokurimit Publik  për vitin 2021, situata në lidhje me ndryshimet në planifikim gjatë kësaj periudhe, paraqitet në tabelën e mëposhtme:

në  000/lekë
	Programet
	Buxheti fillestar 2021
	Buxheti me ndryshime
	Diferenca

	
	(1)
	(2)
	(3=2-1)

	Shërbimi i Prokurimit  Publik
	71,000
	71 150
	150


Ndryshimet e planit për vitin 2021, kanë ndodhur si rrjedhojë e akordimit të fondit të veçantë. 
IV.  Krahasimi i të dhënave faktike, të raportit të Komisionit të Prokurimit Publik me të dhënat e thesarit, për të njëjtën periudhë raportuese.
në  000/lekë
	Programet
	Shpenzime korrente
	Shpenzime kapitale
	Totali i shpenzimeve

	
	KPP
	Thesari
	Dif.In-Thesar
	KPP 
	Thesari
	Dif.In-Thesar
	KPP
	Thesari
	Dif.In-Thesar

	Shërbimi i Prokurimit  Publik
	57 416
	57 416
	
	959
	959
	-
	58 375
	58 375
	


Ashtu sikurse paraqitet në tabelën e mësipërme, të dhënat e përdorura nga Komisioni i Prokurimit Publik për përgatitjen e raportit të monitorimit të shpenzimeve për vitin 2021, përputhen plotësisht me të dhënat e nxjerra nga sistemi i thesarit. 
V. Komente dhe rekomandime
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të këtij udhëzimi. 
· Vleresojme respektimin nga ana e institucionit te afatit ligjor te dërgimit të Raportit të Monitorimit vitin 2021, pranë Ministrisë së Financave dhe Ekonomisë.
· Plotësimi i anekseve duhet të bëhet sipas formatit të përcaktuar në udhëzimin e përmendur më sipër.

· Konstatojme gjithashtu se vlera faktike e produkteve nga ana sasiore në sistemin AFMIS këto të dhëna nuk pasqyrohen, pra nuk janë rregjistruar në sistem, nga ana e ketij institucioni.
VI.  Publikimi
Raporti i Monitorimit për vitin 2021, është publikuar në faqen zyrtare të Komisionit të Prokurimit Publik ne linkun;  https://kpp.al/Transparenca 


